钦定古今图书集成/理学汇编/文学典/第183卷 > 王逸本集 > 《远游章句》
## 钦定古今图书集成/理学汇编/文学典/第183卷 > 王逸本集 > 《远游章句》

《远游》者，屈原之所作也。屈原履方直之行，不容于世，
上为谗佞所谮毁，下为俗人所困极，章皇山泽，无所
告诉，乃深惟元一，修执恬漠，思欲济世，则意中愤然，
文采秀发，遂叙妙思，托配仙人，与俱游戏，周历天地，
无所不到，然犹怀念楚国，思慕旧故，忠信之笃，仁义
之厚也。是以君子珍重其志，而玮其辞焉。